Diari Oficial de la Generalitat Valenciana


Sumari del DOGV 9472, del 17-11-2022 (2022/10624)

RESOLUCIÓ de 10 de novembre de 2022, de la Universitat Politècnica de València, de convocatòria del procediment de concurrència per a la selecció de l'entitat col·laboradora encarregada de la posada en marxa d'un programa d'ajudes dirigides a estudiants, egressats i egressades d'universitats estrangeres de l'àmbit llatinoamericà, per a la realització de màsters universitaris a la Universitat Politècnica de València
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10001


Data del document
:   10-11-2022

Organisme emissor
:   Universitat Politècnica de València

Tipus de document
:   Resolució

Descriptors 

:   * ajuda pública

RESOLUCIÓ de 10 de novembre de 2022, de la Universitat Politècnica de València, de convocatòria del procediment de concurrència per a la selecció de l'entitat col·laboradora encarregada de la posada en marxa d'un programa d'ajudes dirigides a estudiants, egressats i egressades d'universitats estrangeres de l'àmbit llatinoamericà, per a la realització de màsters universitaris a la Universitat Politècnica de València [2022/10779]  
  
En el marc del seu pla estratègic, la Universitat vol potenciar la col·laboració amb les universitats iberoamericanes i, amb aquesta finalitat, pretén realitzar actuacions encaminades a afavorir la continuïtat d'estudiants, egressats i egressades d'universitats llatinoamericanes en estudis de postgrau, i contribuir d'aquesta manera al desenvolupament de la qualitat dels estudis de postgrau a Iberoamèrica i Espanya, a la mobilitat de l'alumnat i també a la internacionalització dels estudis de màster. Per a tot això, considera oportú comptar amb l'ajuda d'una entitat col·laboradora sense ànim de lucre amb àmplia presència a Llatinoamèrica.  
  
  
Primer. Entitat col·laboradora  
1. Les ajudes destinades a la realització d'estudis de màster oficial de la UPV d'estudiants procedents d'universitats llatinoamericanes seran gestionades per una entitat col·laboradora de les previstes en l'article 12 de la Llei 38/2003, de 17 de novembre, general de subvencions.  
  
2. L'entitat col·laboradora, actuant en nom i per compte de l'òrgan concedent de l'ajuda, tindrà per missió comprovar les condicions determinants per a l'atorgament de l'ajuda, tramitar la corresponent petició, verificar la realització de l'activitat i el compliment de la finalitat determinants de la seua concessió, o part d'aquestes funcions, d'acord amb el que es preveu en el conveni de col·laboració que se signe a aquest efecte.  
  
Segon. Règim jurídic  
Aquesta convocatòria es regula per la Llei 38/2003, de 17 de novembre, general de subvencions; el seu Reglament de desenvolupament, aprovat pel Reial decret 887/2006, de 21 de juliol; la Llei 39/2015, d'1 d'octubre, del procediment administratiu comú de les administracions públiques; per les restants normes de dret administratiu, i, en defecte d'això, per les normes del dret privat.  
  
Tercer. Convocatòria per a la selecció de l'entitat col·laboradora  
  
Aquesta convocatòria es regeix pels principis de concurrència, publicitat, transparència, objectivitat, igualtat i no discriminació; com també d'eficàcia en el compliment d'objectius i eficiència en l'assignació i la utilització de recursos públics.  
  
Quart. Requisits de les entitats sol·licitants  
Poden participar en aquest procediment i obtenir la condició d'entitat col·laboradora les entitats amb personalitat jurídica que complisquen els requisits previstos en l'article 13 de la Llei 38/2003, de 23 de novembre, general de subvencions, i que a més reunisquen les condicions següents:  
1. Que siguen entitats sense ànim de lucre.  
2. Que siguen entitats declarades d'utilitat pública per les autoritats competents espanyoles.  
3. Que tinguen més de 200 universitats associades, i que totes aquestes o la majoria siguen iberoamericanes.  
4. Que tinguen plena capacitat d'obrar, i acrediten solvència econòmica, financera i tècnica o professional.  
5. Que tinguen una experiència mínima de 10 anys en la gestió, convocatòria, concessió i seguiment de programes similars entre universitats espanyoles i iberoamericanes.  
No poden obtenir la condició d'entitat col·laboradora les entitats en què concórrega alguna de les circumstàncies previstes en l'article 13, apartats 2 i 3, de la Llei 38/2003, de 17 de novembre, general de subvencions. A aquest efecte, l'entitat col·laboradora pot justificar que no es troba incursa en alguna de les causes de prohibició contingudes en l'article 13 de la Llei 38/2003, de 17 de novembre, mitjançant una declaració responsable, d'acord amb el que es disposa en l'apartat 7 d'aquest article.  
  
Cinqué. Sol·licituds per a concórrer com a entitat col·laboradora  
1. Tota la tramitació necessària durant el procediment de sol·licitud, instrucció i resolució, inclosa la fase d'esmena, s'ha de realitzar en qualsevol de les oficines de Registre de la UPV; en la seu electrònica de la UPV (https://sede.upv.es); a través del Registre Electrònic Comú de l'Administració de l'Estat, que es realitza per mitjà de l'enllaç: https://rec.redsara.es/registro/action/are/acceso.do, o per qualsevol dels mitjans establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Les oficines presencials del Registre a la UPV són:  
a) Registre General de la UPV, camí de Vera, s/n, 46068 València.  
b) Registre de l'Escola Politècnica Superior d'Alcoi, plaça de Ferrándiz i Carbonell, s/n, 038001 Alcoi (Alacant).  
c) Registre de l'Escola Politècnica Superior de Gandia, carrer del Paranimf, 1, 46032 Gandia (València).  
2. Les sol·licituds, que es presenten segons el que s'estableix en l'apartat anterior, han d'anar dirigides al Vicerectorat d'Internacionalització i Comunicació de la UPV, i han d'emplenar-se íntegrament. Cal adjuntar la documentació exigida.  
3. Si de l'estudi de l'expedient es dedueix l'absència o insuficiència de documentació, es requerirà la persona sol·licitant perquè complete l'expedient en un termini de 5 dies hàbils, comptadors a partir de l'endemà de la recepció del requeriment, amb l'advertiment que, transcorregut aquest termini i en cas de no aportar la totalitat de la documentació requerida, es considerarà que ha desistit de la seua petició, amb resolució prèvia expressa, en els termes establits en l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. A la sol·licitud de participació, cal adjuntar la documentació següent:  
a) Certificat acreditatiu de la inscripció en el registre que li corresponga, segons la naturalesa de l'entitat.  
b) Estatuts de l'entitat actualment vigents.  
c) Poder suficient de la persona representant de l'entitat o l'autoritzada, i número d'identificació fiscal de l'entitat.  
d) Declaració responsable de no estar dins de les prohibicions a què es refereixen els articles 13.2 i 13.3 de la Llei 38/2003, de 17 de novembre.  
e) Certificat acreditatiu d'estar al corrent del compliment de les obligacions amb la Seguretat Social.  
f) Certificat acreditatiu d'estar al corrent del compliment de les obligacions tributàries.  
De conformitat amb el que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques, i en l'article 13 de la Llei 38/2003, de 17 de novembre, per a l'acreditació de les circumstàncies d'estar al corrent en el compliment de les obligacions tributàries amb la hisenda pública i amb la Seguretat Social a què es refereixen els anteriors apartats e) i f), en la sol·licitud es pot denegar a la Universitat Politècnica de València que recapte d'ofici aquesta informació, i en aquest cas, ha d'aportar-la la persona interessada. En cas contrari, no fa falta aportar-la i és la Universitat Politècnica de València la que la recapta d'ofici.  
  
g) Documentació acreditativa de la solvència econòmica i l'experiència tècnica aportada. Per a la solvència econòmica, cal la presentació dels comptes anuals dels tres últims exercicis econòmics aprovats pel corresponent òrgan de govern i auditats. L'experiència tècnica s'acredita amb la documentació que justifique les activitats dutes a terme en l'àmbit que preveu la convocatòria durant els 10 anys últims, degudament certificada per la representació legal de l'entitat.  
  
h) Memòria tècnica que reculla els elements relatius a la seua organització i funcionament com a entitat col·laboradora en la gestió d'aquesta classe d'ajudes, que incloga específicament:  
- Relació i currículum del personal que s'assigna directament a l'activitat. Necessàriament ha de designar una coordinadora o coordinador responsable de la gestió i de la interlocució amb la Universitat Politècnica de València.  
- Relació de mitjans materials generals que es posaran a la disposició del projecte.  
- Justificació i descripció dels sistemes d'informació i les aplicacions específiques de què es puga disposar per a la gestió d'aquesta línia d'ajudes.  
i) Llista de membres de l'entitat degudament certificada per representant legal.  
  
Sisé. Termini de presentació de sol·licituds  
El termini de presentació de sol·licituds de participació en el procediment de concurrència per a la selecció d'entitat col·laboradora és de 5 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.  
  
Seté. Instrucció del procediment.  
1. El procediment de selecció de l'entitat col·laboradora és el de concurrència competitiva.  
2. Només es podran valorar les entitats que complisquen els requisits de participació i de solvència economicofinancera i tècnica establits en l'apartat quart d'aquest annex.  
3. L'òrgan competent per a la instrucció del procediment de selecció d'entitat col·laboradora és el vicerector d'Internacionalització i Comunicació.  
  
Vuité. Criteris de valoració per a la selecció d'entitat col·laboradora  
1. Se selecciona com a entitat col·laboradora aquella entitat que obtinga la major puntuació en la valoració. En cas que hi haja empat en la major puntuació obtinguda per d  
dos o més sol·licitants, es resoldrà a favor d'aquella que tinga major nombre d'universitats associades.  
2. Els criteris de valoració per a la selecció d'entitat col·laboradora són els següents:  
A. Nombre d'universitats associades: si aquest nombre supera en més de 50 la condició exigida (>= 200): fins a 30 punts. Si aquest nombre no arriba als 250 però supera els 22: fins a 15 punts.  
B. Recursos humans: RH assignats a l'activitat: fins a 20 punts. S'assignen 5 punts per cada titulat o titulada superior assignat a l'activitat.  
C. Experiència i capacitat específica: per l'ús d'eines o programes informàtics propis i específics per a la gestió d'ajudes similars: fins a 30 punts.  
D. Eines informàtiques: per l'ús de programes informàtics estàndards o comercials: fins a 10 punts.  
E. Acreditació de qualitat de la gestió: tenir acreditat el sistema de gestió per una entitat certificadora de la qualitat de les seues activitats i serveis: fins a 10 punts.  
  
Nové. Comissió de valoració  
1. Amb la finalitat d'avaluar i informar les sol·licituds presentades es crea una comissió de valoració, que està formada per:  
- President: Luis Manuel Sánchez Ruiz  
- Presidenta suplent: Nuria Llobregat Gómez  
- Vocals:  
o Margarita Cabrera Méndez  
o Miguel Sánchez Pradas  
- Vocals suplents:  
o Ana Galiano Mainer  
o Carlos Jiménez Rico  
2. Les regles de funcionament d'aquesta comissió se sotmetran a les normes que s'acorden al seu si i, supletòriament, al que es disposa en la secció 3a del capítol II del Títol Preliminar de la Llei 40/2015, d'1 d'octubre, de règim jurídic del sector públic.  
3. L'òrgan d'instrucció, una vegada valorats els expedients per part d'aquesta comissió de valoració, elabora la proposta de resolució, la qual es publicarà en la web del Vicerectorat d'Internacionalització i Comunicació de la Universitat Politècnica de València, i es concedirà un termini de 5 dies hàbils perquè les entitats interessades puguen formular al·legacions.  
  
Dècim. Resolució i terminis  
1. El rector resoldrà la designació de l'entitat col·laboradora, una vegada transcorregut el termini de 5 dies abans comentat. La resolució contindrà les valoracions i les puntuacions dels diferents criteris de valoració, que seran públiques, i inclourà una relació ordenada amb el resultat obtingut per cada entitat.  
L'efectivitat d'aquesta resolució estarà condicionada a la subscripció del conveni de col·laboració corresponent.  
2. El termini màxim de resolució i notificació és de dos mesos des de l'endemà de la finalització del termini per a la presentació de sol·licituds de participació en la corresponent convocatòria. Si, vençut aquest termini, no s'ha dictat resolució expressa, les sol·licituds es poden considerar desestimades per silenci administratiu, de conformitat amb l'article 25 de la Llei 39/2015, d'1 d'octubre, del procediment administratiu comú de les administracions públiques.  
  
Onzé. Conveni de col·laboració  
1. Amb l'entitat col·laboradora que resulte seleccionada se subscriurà el corresponent conveni de col·laboració, segons l'estipulat en l'article 16 de la Llei 38/2003, de 17 de novembre, general de subvencions, i el que es preveu en l'art. 47 de la Llei 40/2015, d'1 d'octubre, del règim jurídic del sector públic.  
2. El conveni de col·laboració tindrà per objecte establir les condicions i les funcions de l'entitat col·laboradora per a la gestió de les ajudes.  
  
3. El conveni de col·laboració establirà el procediment i les funcions i altres qüestions relatives a la gestió del procés, a més d'explicitar que aquesta col·laboració no comporta cap contraprestació econòmica.  
  
4. El conveni resultarà eficaç i entrarà en vigor en la data de la signatura de les parts intervinents, i romandrà vigent fins a la finalització de les línies d'ajudes, sense perjudici de les activitats de control, fiscalització o liquidació d'aquest.  
5. La duració màxima del conveni és de 4 anys; es considera la possibilitat d'acordar entre les parts, abans de la finalització, una pròrroga, i en aquest cas la duració total del conveni, inclosa la possible pròrroga, ha de ser de 6 anys.  
  
Dotzé. Obligacions generals de l'entitat col·laboradora.  
L'entitat col·laboradora gestionarà la difusió, concessió, seguiment i justificació, si s'escau, de les ajudes, de conformitat amb els criteris establits, actuant en nom i per compte de la Universitat Politècnica de València, que ha de destacar degudament aquest aspecte en relació amb les persones sol·licitants i les beneficiàries de les ajudes.  
  
Les tasques i activitats que ha de realitzar l'entitat col·laboradora, entre altres, són les següents:  
a) Col·laborar en els processos derivats de la convocatòria i la seua difusió, així com en la gestió administrativa del programa, d'acord amb els termes acordats amb la Universitat Politècnica de València.  
b) Comprovar el compliment i l'efectivitat, per part de les persones beneficiàries, de les condicions o requisits determinants per a la concessió que s'assenyalen en la convocatòria.  
c) Realitzar la valoració prèvia de les sol·licituds rebudes.  
d) Fer un seguiment periòdic dels projectes o actuacions de les persones beneficiàries de les ajudes.  
e) Així mateix, en la seua condició d'entitat col·laboradora, queda subjecta al que es preveu en els articles 12 i 15 de la Llei 38/2003, de 17 de novembre, si s'escau.  
f) Presentar una memòria d'actuació justificativa del compliment de les condicions del conveni, amb indicació de les activitats realitzades i dels resultats obtinguts.  
Contra aquesta resolució, que esgota la via administrativa, es pot interposar, amb caràcter potestatiu, un recurs de reposició davant el rector en el termini d'un mes, o directament un recurs contenciós administratiu davant l'òrgan jurisdiccional competent en el termini de dos mesos, comptadors tots dos terminis des de l'endemà del dia en què s'efectue la notificació, sense perjudici que les entitats interessades puguen exercitar qualsevol altre recurs que estimen oportú.  
  
València, 10 de novembre de 2022.- El rector de la Universitat Politècnica de València: José E. Capilla Romá.